**Volim te**

Živim da te volim,

Za te Boga molim.

Volim tvoja oka dva

Volim te, to znam.

Ti si osmijeh što mi lice krasi,

Ti si zelenilo u oku mom.

Nikad zbog druge nemoj pasti

Ja držim te u srcu svom.

Volim to što te volim,

Volim što kroz ljubav vijorim.

Drago mi je da si tu,

U snovima i na srca dnu.

Na dnu šarenila,

Na dnu najljepšeg crvenila.

Tamo gdje ljubav izvire,

Tamo gdje radost navire.

Ti si moj zlatni prah,

Moj topao dah.

Ti si toplina pri srcu mom,

Ti nisi pokriven tugom.

Tvoja plava kosa,

Kroz koju vjetar diše,

Tvoje plave oči

U kojima se val njiše.

Ti si osmijeh koji se na licu skriva,

Oko koje nikad ne sniva.

U svakom snu si ti.

Spavaš tamo ljubavi.

Ti si u svakom trzaju srca,

U svakom treptaju oka,

Ti si sreća što u meni kuca

I kralj srca moga.

Razlog si moje nesanice.

Ti i tvoje oči blistalice.

Anđeo si što me gleda gore.

Ti si razlog moje zore.

Volim o tebi ponešto čuti

Volim kad mi misli zalutaju.

Nitko to ne sluti,

Volim kad se u meni leptirići kolutaju.

Pišem ti ovo

Za Valentinovo novo,

Da kažem ti koliko te volim

Da priznam da se za te molim.

Melani Jurajić, 7. razred